KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2012. december 21-i rendkívüli ülésére)

TÁRGY: 
KISKŐRÖS VÁROS ÖNKORMÁNYZATA VALAMINT A BÁCS-KISKUN MEGYEI RENDŐR-FŐKAPITÁNYSÁG KÖZÖTTI EGYÜTTMŰKÖDÉSI MEGÁLLAPODÁS JÓVÁHAGYÁSA
A települési önkormányzatok a helyi közbiztonság, vagyon és más értékének védelme érdekében a Magyarország helyi önkormányzatairól szóló 2011. évi CLXXXIX. törvény 17. §. (2) bekezdésében meghatározott szervezet alaptevékenységet a települési önkormányzat területe szerint illetékes megyei rendőr-főkapitánysággal kötött írásbeli együttműködési megállapodás alapján, a rendőrség szakmai felügyeletével végezheti. 
Az együttműködés kiterjed a foglalkoztatottak feladat-ellátására, a tájékoztatás módjára, a közös feladatellátás szervezésére, a kapcsolattartás módjára, az együttműködéssel kapcsolatban eljárni jogosult rendőri szervre, a foglalkoztatottak ellenőrzésére, a szakmai tevékenységük feletti felügyelet gyakorlásához szükséges jelentési és kapcsolattartási feladatokra vonatkozó rendelkezésekre, a közös feladat ellátására, az együttműködés keretében folytatott kommunikációs tevékenységre, a megállapodás módosítására, felmondására. 
Az együttműködési formáját és szabályait az együttműködő felek az előterjesztéshez csatolt együttműködési megállapodásban határozták meg.

A fentiek alapján javaslom, hogy a Képviselő-testület a Kiskőrös Város Önkormányzata és a Bács-Kiskun Megyei Rendőr-főkapitányság között létrejött megállapodást a határozat-tervezetben foglaltak szerint hagyja jóvá.
Kiskőrös, 2012. december 20.
Domonyi László sk.

      
     polgármester
HATÁROZAT-TERVEZET

Kiskőrös Város Képviselő-testülete a Magyarország helyi önkormányzatairól szóló 2011. évi CLXXXIX. törvény alapján Kiskőrös Város Önkormányzata és a
· Bács-Kiskun Megyei Rendőr-főkapitányság
Együttműködési megállapodást a határozat-tervezet 1. számú mellékletében foglaltak szerinti tartalommal elfogadja és felhatalmazza a polgármestert a megállapodás aláírására. 

Felelős: polgármester

Határidő: azonnal
